section_heading: Životopis
paragraph_text: Rođen je u španjolskoj provinciji Kantabriji u obitelji sa sedmero djece. Završio je studij prava, a studirao je i pet godina glazbu u svom rodnom gradu. Ipak odlučuje postati glumac te seli u Madrid gdje studira na dramskoj školi Real Escuela Superior de Arte Dramático. Svoje prve kratke filmske uloge ostvaruje između ostalih i s Alejandrom Amenábarom s kojim će kasnije imati plodnu suradnju. Svoj prvi film, Historias del Kronen, snima 1994. ali biva ozbiljnije zapažen tek u filmu Tesis. Poslije toga slijedi glavna uloga u filmu Abre los ojos (hrv. Otvori oči) u kojem glavnu žensku ulogu ima Penélope Cruz i biva nominiran za nagradu Goya u kategoriji za najbolju mušku ulogu. Zapažen je bio i u filmu El espinazo del diablo, filmu o španjolskom građanskom ratu kojeg je producirao Pedro Almodóvar. Za film El Lobo (2005.) biva nominiran drugi put u kategoriji za najbolju mušku ulogu. Poslije toga glumi u filmovima: Nadie conoce a nadie redatelja Mateoa Gila i El espinazo del diablo redatelja Guillerma del Toroa. Danas pored španjolskih filmova glumi i u filmovima na engleskom jeziku.